Az EGT-Vegyesbizottság 81/2002 határozata

(2002. június 25.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét a 2002. május 31-i 51/2002 EGT-vegyesbizottsági határozat [1] módosította.

(2) Az élelmiszerekben előforduló egyes szennyező anyagok legmagasabb értékének meghatározásáról szóló, 2001. március 8-i 466/2001/EK bizottsági rendeletet [2], amelynek helyesbített szövegváltozatát a HL L 313., 2001.11.30., 60. o. tartalmazza, be kell építeni a Megállapodásba.

(3) A kávé-és cikóriakivonatokat vizsgáló közösségi elemzési módszerek megállapításáról szóló 79/1066/EGK irányelv hatályon kívül helyezéséről szóló, 2001. július 11-i 2001/54/EK bizottsági irányelvet [3] be kell építeni a Megállapodásba.

(4) Az élelmiszerek címkézésére, kiszerelésére és reklámozására vonatkozó tagállami jogszabályok közelítéséről szóló 2000/13/EK európai parlamenti és tanácsi irányelv módosításáról szóló, 2001. november 26-i 2001/101/EK bizottsági irányelvet [4] be kell építeni a Megállapodásba.

(5) Az élelmiszerekben előforduló egyes szennyező anyagok legmagasabb értékének meghatározásáról szóló 466/2001/EK bizottsági rendelet módosításáról szóló, 2001. november 29-i 2375/2001/EK tanácsi rendeletet [5] be kell építeni a Megállapodásba.

(6) Az élelmiszerek ólom-, kadmium-, higany- és 3-MCPD-tartalmának hatósági ellenőrzésére szolgáló mintavételi és analitikai módszerek meghatározásáról szóló 2001/22/EK irányelv helyesbítéséről szóló, 2001. december 4-i 2001/873/EK bizottsági határozatot [6] be kell építeni a Megállapodásba.

(7) A 466/2001/EK rendelet, 2002. április 5-től kezdődően hatályon kívül helyezi a 194/97/EK bizottsági rendeletet [7], amelyet beépítettek a Megállapodásba és, amelyet következésképpen a Megállapodásból el kell hagyni,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XII. fejezete a következőképpen módosul:

1. A 18. pont (2000/13/EK bizottsági irányelv) a következő szöveggel egészül ki:

", az alábbi módosításokkal:

- 32001 L 0101: A Bizottság 2001. november 26-i 2001/101/EK irányelve (HL L 310., 2001.11.28., 19. o.)."

2. Az 54zj. pont (2001/22/EK bizottsági irányelv) a következő szöveggel egészül ki:

", az alábbi módosításokkal:

- 32001 D 0873: A Bizottság 2001. december 4-i 2001/873/EK határozata (HL L 325., 2001.12.8., 34. o.)."

3. Az 54zl. pontot (96/5/EK bizottsági irányelv) követően a következő pontokkal egészül ki:

"54zm. 32001 L 0054: A Bizottság 2001. július 11-i 2001/54/EK irányelve a kávé-és cikóriakivonatokat vizsgáló közösségi elemzési módszerek megállapításáról szóló 79/1066/EGK irányelv hatályon kívül helyezéséről (HL 191., 2001.7.13. 42. o.).

54zn. 32001 R 0466: A Bizottság 2001. március 8-i 466/2001/EK rendelete az élelmiszerekben előforduló egyes szennyező anyagok legmagasabb értékének meghatározásáról (HL L 77., 2001.11.30., 1. o.), az alábbi módosításokkal:

- 32001 R 2375: A Tanács 2001. november 29-i 2375/2001/EK rendelete (HL L 321., 2001.12.6., 1. o.)."

4. A 22. pont (79/1066/EGK bizottsági irányelv) szövegét el kell hagyni.

5. Az 54r. pont (194/97/EGK bizottsági rendelet) szövegét el kell hagyni.

2. cikk

A 2001/54/EK és a 2001/101/EK irányelv, a 466/2001/EK rendelet HL L 313., 2001.11.30., 60. o. által javított változatának és a 2375/2001/EK rendelet, valamint a 2001/873/EK határozat izlandi és norvég nyelvű szövegei, melyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2002. június 26-án lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [8].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2002. június 25-én.

az EGT-Vegyesbizottság részéről

az elnök

P. Westerlund

[1] HL L 238., 2002.9.5., 8. o.

[2] HL L 77., 2001.3.16., 1. o.

[3] HL L 191., 2001.7.13., 42. o.

[4] HL L 310., 2001.11.28., 19. o.

[5] HL L 321., 2001.12.6., 1. o.

[6] HL L 325., 2001.12.8., 34. o.

[7] HL L 31., 1997.2.1., 48. o.

[8] Alkotmányos követelmények nem merültek fel.

--------------------------------------------------